Brewsters millioner

Brewsters millioner (originaltittel: Brewster's Millions) er en amerikansk filmkomedie fra 1985 med Richard Pryor og John Candy i hovedrollene. Regi er ved Walter Hill. Filmen er basert på George Barr McCutcheons bok Brewster's Millions, fra 1902. Boka har blitt filmatisert en rekke ganger, første gang i 1914.

Handling
Monty Brewster får 30 dager på seg til å bruke opp 30 millioner dollar. Greier han det, har han gjort seg fortjent til arve 300 millioner dollars fra sin avdøde onkel. Brewster har ikke lov til å bruke noe av pengene til å kjøpe eiendom. Han kan ikke tjene penger, for eksempel gjennom aksje-handel, med de 30 millionene. Han kan heller ikke gi bort hele summen til veldedighet, og han kan heller ikke - med vilje - skade noe han har kjøpt for disse pengene. Til slutt må han holde dette hemmelig for alle andre, frem til de 30 dagene er over. Hvis han ikke klarer å oppfylle alle disse vilkårene, kommer han til å bli fratatt resten av de 30 millionene - og han kommer ikke til å arve noe som helst. 

Angela Drake, en advokatfullmektig ved advokat-firmaet, får i oppdrag å følge ham og holde styr på alle kostnadene hans. Brewster, som aldri har tjent mer enn 11 000 dollar i året før dette, leier en kostbar hotell-suite ved Plaza Hotel. Han ansetter en rekke personlige ansatte med ublu høye lønninger, og han taper en del penger på gambling. Men når han innser at han ikke klarer å bruke opp pengene raskt nok, bestemmer Brewster seg for å stille til valg som ordfører i New York City. Han kaster deretter bort mesteparten av millionene sine på en slags protest-kampanje, som oppfordrer innbyggerne i New York til å ikke stemme på noen av kandidatene.

Men de to kandidatene som har størst sannsynlighet for å vinne valget, truer med å saksøke Brewster for hans konfronterende retorikk. Men de får snart i stand et forlik som koster flere millioner dollar. Brewster ansetter deretter hele New York Yankees for å spille tre omganger mot laget Hackensack Bulls, som Brewster selv spiller for. Men Warren Cox, en yngre advokat ved advokat-firmaet - som også er Angela Drakes forlovede - hadde i hemmelighet blitt bestukket av firmaet deres for å sikre at Brewster ikke klarer å bruke hele opp alle de 30 millionene i tide. Warren legger derfor planer for å hindre at at Brewster lykkes med å bruke opp alle pengene, og sørge for at han bryter vilkårene i avtalen.

Om filmen
Anmelderne
Filmen fikk blandet mottakelse fra anmelderne og har bare oppnådde 38% på Rotten Tomatoes (juni 2011).

Popularitet
Filmen ble en moderat publikumssuksess i USA hvor den innbrakte $40 millioner. Den endte dermed på en 20.-plass blant de mest innbringende filmene på amerikanske kinoer i 1985. Den spilte bare inn $5 millioner i resten av verden og endte dermed totalt på $45 millioner. Filmens produksjonskostnader var ca $20 millioner.

Rollebesetning
 Richard Pryor – Montgomery "Monty" Brewster
 John Candy – Spike Nolan
 Lonette McKee – Angela Drake
 Stephen Collins – Warren Cox
 David White – George Granville 
 Rick Moranis – Morty King
 Jerry Orbach – Charlie Pegler, manager for Hackensack Bulls
 Pat Hingle – Edward Roundfield
 David Wohll – Eugene Provost
 Tovah Feldshuh – Marilyn
 Hume Cronyn – Onkel Rupert Horn
 Joe Grifasi – J.B. Donaldo
 Peter Jason – Chuck Fleming, reporter

Referanser

Eksterne lenker
 

Filmkomedier fra USA
Filmer fra 1985
Filmer basert på bøker
Engelskspråklige filmer